**Izziņa par atzinumos sniegtajiem iebildumiem**

**par informatīvo ziņojumu „Par atbalstu biedrībām un nodibinājumiem Covid-19 krīzes**

**radīto negatīvo seku mazināšanai”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | 2020.gada 27.novembrī, 2020.gada 30.novembrī |
|  |  |
| Saskaņošanas dalībnieki: | Finanšu ministrija, Tieslietu ministrija. |
|  |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrijas |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Informatīvā ziņojuma „Par atbalstu biedrībām un nodibinājumiem Covid-19 krīzes radīto negatīvo seku mazināšanai” (turpmāk – informatīvais ziņojums) 1.nodaļa „Esošās situācijas izklāsts”. | **Tieslietu ministrija:**Projekta 1. nodaļā (1. lpp) ir norādīts, ka NVO nodrošina pakalpojumu sniegšanu. Lai projektā ietvertā informācija būtu saprotama, lūdzam papildināt projektu ar skaidrojumu, kādus pakalpojumus NVO nodrošina projekta izpratnē. | **Ņemts vērā** | Informatīvā ziņojuma 1.nodaļa „Esošās situācijas izklāsts” papildināta ar sekojošu informāciju zemsvītras atsaucē:„1 Šī informatīvā ziņojuma izpratnē NVO nodrošina sabiedrības vajadzību risināšanai būtiskus pakalpojumus Covid-19 krīzes seku mazināšanai: brīvprātīgo koordinēšanu, sabiedrības informēšana un izglītošana, sniedz sociālos pakalpojumus u.c.” |
|  | Informatīvā ziņojuma 2.2.apakšnodaļa „Programmas finansējuma nosacījumi”. | **Tieslietu ministrija:**Projekta 2.2. apakšnodaļā (4. lpp) ir iekļauti nosacījumi projekta finansējuma saņemšanai programmas ietvaros. Tieslietu ministrijas ieskatā projektā ir jānorāda skaidri nosacījumi, kādiem ir jāatbilst, lai saņemtu finansējumu. Tādējādi:1) lūdzam precizēt projekta 2.2. apakšnodaļā ietverto 3. punktu, jo nav saprotams, ko nozīmē NVO neatkarība no publiskās pārvaldes, politiskajām partijām, komerciālām organizācijām, kā arī kā tas tiks pārbaudīts. Norādām, ka, piemēram, saskaņā ar Biedrību un nodibinājumu likuma 28. panta otro daļu, informācija par biedrības biedriem ir pieejama tikai attiecīgās biedrības biedriem, kā arī kontrolējošām un tiesībaizsardzības institūcijām. Tāpat norādāms, ka biedrībām un nodibinājumiem var būt noslēgti līdzdarbības vai deleģēšanas līgumi ar valsts pārvaldes iestādēm, tādējādi nav saprotams, vai šajā gadījumā arī tiks uzskatīts, ka biedrība vai nodibinājums ir atkarīgs no publiskās pārvaldes.2) lūdzam izvērtēt projekta 2.2. apakšnodaļā ietverto 4. punktu un šāda kritērija nepieciešamību, ņemot vērā to, vai ir izsmeļoši uzskaitītas visas tās NVO, kuras nevar pretendēt uz finansējuma saņemšanu, kā arī, vai šajā gadījumā šādas NVO jau netiek izslēgtas no finansējuma saņemšanas atbilstoši projekta 2.2. apakšnodaļā ietvertajam 1. un 2. punktam.3) lūdzam precizēt projekta 2.2. apakšnodaļā ietverto 5. punktu, jo no minētās redakcijas nav saprotams, kā NVO apliecinās savu iepriekšējo darbību, - vai iesniegs tikai apliecinājumu, vai arī būs jāiesniedz darbības pārskats un dokumenti, kas apliecina minētās darbības. | **Ņemts vērā**Kultūras ministrija ir atkārtoti izvērtējusi informatīvā ziņojuma 2.2.apakšnodaļā „Programmas finansējuma nosacījumi” ietverto 4.punktu un norāda uz tā nepieciešamību, jo tajā minētās NVO netiek izslēgtas no finansējuma saņemšanas atbilstoši informatīvā ziņojuma 2.2.apakšnodaļā „Programmas finansējuma nosacījumi” ietvertajam 1. un 2.punktam. | Informatīvā ziņojuma 2.2.apakšnodaļa „Programmas finansējuma nosacījumi” papildināta ar sekojošu informāciju zemsvītras atsaucēs:„2 Par NVO, kas ir neatkarīga no publiskās pārvaldes, politiskām partijām, reliģiskām organizācijām, komerciālām organizācijām un to ietekmes, šī konkursa ietvaros tiek uzskatīta biedrība vai nodibinājums, kurā lielākā biedru/dibinātāju daļa ir fiziskas personas vai nevalstiskās organizācijas. Valsts iestādes, pašvaldības un to iestādes vai komersanti nedrīkst pārsniegt pusi no biedru/dibinātāju skaita. NVO iesniedz apliecinājumu par biedru/dibinātāju skaitu.”„3 NVO apliecina pārbaudāmu iepriekšējo darbību Covid-19 krīzes negatīvo seku mazināšanā, iesniedzot apliecinājumu.” |
|  | Informatīvā ziņojuma 2.2.apakšnodaļas „Programmas finansējuma nosacījumi” 3.punkts. | **Tieslietu ministrija:**Lūdzam precizēt projekta 2.2. apakšnodaļā (5. lpp) ietverto 3. punktu, ņemot vērā, ka vārdi "pakalpojumu digitalizācija" atkārtojas divas reizes. | **Ņemts vērā** | Informatīvā ziņojuma 2.2.apakšnodaļas „Programmas finansējuma nosacījumi” 3.punkts:„3) iekārtu un materiālu iegāde (maskas, dezinfekcijas līdzekļi), pakalpojumu digitalizācija u.c., lai īstenotu iepriekš minētās iniciatīvas un darbības.” |
|  | Informatīvā ziņojuma 2.2.apakšnodaļa „Programmas finansējuma nosacījumi”.  | **Tieslietu ministrija:**Projekta 2.2. apakšnodaļā (5. lpp) ir norādīts, ka tiek plānotas tikai tādas aktivitātes, kas tiks īstenotas papildus valsts un pašvaldību nodrošinātajiem pasākumiem un tiks sniegtas mērķa grupai bez maksas. Norādām, ka atbilstoši projektā ietvertajai informācijai projektos, kas tiks finansēti programmas ietvaros, varēs plānot arī pakalpojumus, ko valsts un pašvaldības nenodrošina vai nodrošina nepietiekamā apmērā. Ievērojot minēto, lūdzam precizēt projekta 2.2. apakšnodaļā ietverto informāciju. | **Ņemts vērā** | Informatīvā ziņojuma 2.2.apakšnodaļa „Programmas finansējuma nosacījumi”:„[..] Tiek plānotas tikai tādas aktivitātes, kas tiks sniegtas mērķa grupai bez maksas. [..]” |
|  | Informatīvā ziņojuma 2.2.apakšnodaļa „Programmas finansējuma nosacījumi”. | **Tieslietu ministrija:**Atbilstoši projekta 2.2. apakšnodaļā (5. lpp) ietvertajai informācijai, projektos attiecināmo izmaksu periods tiek noteikts no 2020. gada 1. novembra līdz 2020. gada 30. jūnijam. Norādām, ka saskaņā ar programmas ieviešanas laika grafiku (projekta 4. lpp) 2020. gada decembrī notiks tikai projektu konkursa izsludināšana. Ievērojot minēto, lūdzam papildināt projektu ar skaidrojumu, kādēļ attiecināmo izmaksu periods tiek noteikts no 2020. gada 1. novembra. | **Ņemts vērā** | Informatīvā ziņojuma 2.2.apakšnodaļa „Programmas finansējuma nosacījumi” papildināta ar sekojošu informāciju zemsvītras atsaucē:„4 Attiecināmo izmaksu perioda sākums noteikts, sākot ar 2020.gada 1.novembri, ņemot vērā to, ka finansējums plānots to NVO atbalstam, kuras jau veic darbības Covid-19 krīzes negatīvo seku mazināšanā, sniedzot sabiedrībai nepieciešamos pakalpojumus.” |

Jeļena Šaicāne

Kultūras ministrijas

Sabiedrības integrācijas departamenta direktore

Tālr.67330310; Jelena.Saicane@km.gov.lv